alexandrainst/scandi-wiki huggingface dataset:
Moldova i Eurovision Song Contest

Moldova debuterte i Eurovision Song Contest i 2005 og har deltatt 17 ganger. I debuten kom Moldova på en sjetteplass, noe som lenge var landets beste plassering i Eurovision Song Contest. I 2017 kom landet på en tredjeplass – Moldovas beste plassering i konkurransen. Landets dårligste plassering kom i 2014, da Moldova kom sist i sin semifinale.

Historikk

Det er den moldovske kringkasteren TRM som sender Eurovision Song Contest i Moldova, og som velger landets bidrag til konkurransen. Moldova deltok første gang i Eurovision Song Contest i 2005, elleve år etter at nabolandet Romania deltok første gang. Debuten kom i Moldovas andre naboland, Ukraina, og det var gruppen Zdob și Zdub som ble landets første deltakere. Med låten «Boonika bate doba» kom Moldova på en andreplass i semifinalen og endte opp på en sjetteplass i finalen. Dette var Moldovas beste resultat i konkurransen frem til 2017, da gruppen SunStroke Project kom på en tredjeplass med «Hey, Mamma!».

Tre år uten finale 
I 2008 ble Moldova for første gang slått ut i semifinalen, men de fem påfølgende årene kvalifiserte Moldova seg til finalen hvert eneste år. I 2014 innledet Moldova sin dårligste periode i Eurovision Song Contest med en sisteplass i semifinalen. Heller ikke i 2015 eller 2016 kvalifiserte landet seg til finalen. Moldova gjorde imidlertid et sterkt finale-comeback i 2017, da landet fikk sin hittil beste plassering, en tredjeplass. En tiendeplass fulgte i 2018.. Men i 2019 ble Moldova slått ut av semifinalen igjen.

Språk 
De fleste gangene har Moldova sunget på engelsk, men landet har også sunget på nasjonalspråket rumensk ved tre anledninger. Deler av bidraget «Loca» i 2006 ble også fremført på spansk.

Episk saksofon-kjendis 
I Norge fikk det moldovske bidraget i 2010 stor oppmerksomhet takket være SunStroke Projects solbrillekledde saksofonist, Sergej Stepanov. Han gjorde seg bemerket da han spilte solo med stor rytmisk innlevelse. Stepanov ble raskt døpt til Epic Sax Guy, fikk sin egen fanside på Facebook og ble et internettfenomen med flere humorvideoer på blant annet YouTube. Takket være hoftevrikkingen fikk også SunStroke Project flere spilleoppdrag i Norge, som under Midnattsrocken i Lakselv samme år. Gruppen deltok på nytt i Eurovision Song Contest 2017 og skaffet da Moldova sin beste plassering i konkurransen til nå.

Deltakere 
Under er en liste over Moldovas deltakere, plasseringer og poeng i konkurransen siden debuten.

Stemmehistorikk 
Oversikt over poeng til og fra Moldova i finaler siden debuten i 2005. Tallene er hentet fra nettstedet ESC Database. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.

Tallene over omfatter bare poeng i finaler. Poeng som Moldova har fått og gitt i semifinaler, er ikke inkludert.

Galleri

Kommentatorer og poengopplesere

Se også
Moldova i Junior Eurovision Song Contest
Moldova i Tyrkvisjonens sangkonkurranse

Referanser

Eksterne lenker 
 Offisiell nettside for Eurovision Song Contest
 Moldova i Eurovision Song Contest

Land i Eurovision Song Contest
Moldovsk kultur
William Colbeck

William Robinson Colbeck (født 8. august 1871, død 19. oktober 1930) var en britisk skipsfører som deltok i to ekspedisjoner til Antarktis i den heroiske tidsalder for antarktiske utforskninger.

Tidlig liv 
Colbeck gikk på Hull Grammar School og tok deretter et seks måneders kurs i navigasjon. Han hadde sin læretid i handelsflåten mellom 1886 og 1890, hvor han seilte med «Loch Torridon» av Glasgow i Ostindiafarten. Etter å ha fått navigatørsertifikat i november 1890 i Calcutta, mønstret han på «Avon» av London som var i tjeneste for Government Emigrant Service. Han var tre år i denne tjenesten og fikk styrmannsertifikat i 1892 og skipsførersertifikat i 1894. Deretter arbeidet han for selskapet Thos. Wilson, Sons & Co. Ltd. i Hull. I 1898 ble han utnevnt til underløytnant i Royal Naval Reserve.

Southern Cross-ekspedisjonen 
I 1898 ble han invitert av nordmannen Carsten Borchgrevink til å delta i Southern Cross-ekspedisjonen til Antarktis. Dette skulle bli den første ekspedisjonen som overvintret på det antarktiske kontinentet. Colbeck hadde ansvaret for arbeidet med magnetiske observasjoner på ekspedisjonen. Som forberedelser til Southern Cross-ekspedisjonen hadde Colbeck tatt kurs i magnetisme ved Kew Observatory.

Discovery-ekspedisjonen 

Etter å returnert til England i 1900, vendte Colbeck snart sørover igjen. Sent i 1902 ble han sendt som kaptein på skipet «Morning» for å etterforsyne Discovery-ekspedisjonen under ledelse av Robert Falcon Scott. Den 25. desember oppdaget de og gikk i land på Scott Island som de gjorde krav på for Storbritannia. Scotts ekspedisjonsskip «Discovery» lå fast i isen i McMurdo-sundet og Colbeck hadde med seg et brev til Scott med tillatelse til å bli enda ett år i isen «Morning» tok med seg ni av ekspedisjonsmedlemmene hjem.

I januar 1904 var han igjen tilbake i McMurdo-sundet med «Morning». Denne gangen hadde han fått klar instruks om at med mindre «Discovery» snart kom seg ut av isen, skulle hun etterlates og Colbeck skulle bringe Scott og hans følge hjem. I et kappløp med tiden lyktes de med å få frigjort skipet, godt hjulpet av en gunstig endring i isforholdene. Denne ekspedisjonen avsluttet Colbecks karriere i Antarktis.

Cape Colbeck i King Edward VII Land er oppkalt etter ham.

Referanser

Kilder 
 
 
 

Sjøfolk
Polarforskere
Briter
Personer fra Kingston upon Hull
Artikler i Antarktis-prosjektet
Berte Rognerud

Berte Rognerud (født 29. mars 1907 på Østre Toten, død 27. januar 1997) var en norsk politiker (H). Hun satt på Stortinget for Oslo fra 1954 til 1973.

Berte Rognerud var arbeidstakerorganisasjonen Delta sin første kvinnelige leder. Hun ledet daværende Kommunale Funksjonærers Landsforbund (KFL) i perioden 1952 - 1962. Hun var en pioner i ei tid da de fleste kvinner var husmødre.

Rognerud var utdannet med Vinterlandbruksskolen (1928) og fra Statens kvinnelige industriskole (1928). Mesteparten av sitt yrkesaktive liv arbeidet hun som bestyrer ved Oslo arbeidskontors landbruksavdeling.

Ved siden av stortingsplassen hadde Rognerud en rekke tillitsvev i Høyre-systemet. Hun var blant annet medlem i arbeidsutvalget 1958–1975 og leder for Høyrekvinners Landsforbund 1966–1975. 

1936 ble Rognerud ansatt som avdelingsbestyrer i landbruksavdelingen ved Oslo arbeidskontor, som eneste kvinnelige søker blant 110 menn.

Berte Rognerud var en av de første kvinnesakskvinner på Stortinget. Som yrkesaktiv fra ungdommen av var hun en pioner også i arbeidslivet. 

Mase-Berte

I politikken fikk hun tidlig klengenavnet «Mase-Berte», fordi hun aldri gav opp kampen for det hun trodde på. Opprinnelig var nok ikke tilnavnet bare positivt ment, men det ble en hedersbetegnelse. Det sier noe om hennes posisjon at hun bare ble tiltalt som Berte – lenge før det ble vanlig å bruke fornavn på politiske ledere.

Berte Rognerud var en av de fremste forkjempere for lov om barnehager og skattefradrag for hjelp i hjemmet. Dette var viktige bidrag til at kvinner kunne kombinere omsorgsrollen med en yrkesaktiv karriere utenfor hjemmet.

I alle år utviste Berte Rognerud et sterkt engasjement for organisasjonsarbeid og organisasjonsfrihet. Derfor ble tillitsvervene mange.

Kilder

Eksterne lenker 
 
 Berte Rognerud på lokalhistoriewiki.no

Stortingsrepresentanter fra Høyre
Stortingsrepresentanter for Oslo
Stortingsrepresentanter 1954–1957
Stortingsrepresentanter 1958–1961
Stortingsrepresentanter 1961–1965
Stortingsrepresentanter 1965–1969
Stortingsrepresentanter 1969–1973
Personer fra Østre Toten kommune
Rhône-streber

Rhône-streber er en art i abborfamilien.
Det er en fisk som lever i hurtigstrømmende ferskvann. 
Den er endemisk til Rhône-vassdraget.
Den blir opptil 22 cm lang og 100 gram tung.

Rhône-streberen er pelagisk når den er ung, men blir bentisk ved en størrelse på 2 – 2,5 cm.
Den lever av bl.a. insektlarver og små krepsdyr.

Rhône-streber er truet på grunn av forurensning og at habitatene ødelegges.

Eksterne lenker 
 
 

Abborfamilien
Fisker formelt beskrevet i 1758
Europas ferskvannsfisker
Kritisk truede arter på IUCNs rødliste
Dyr formelt beskrevet av Carl von Linné
David Carney

David Carney (født 30. november 1983 i Sydney) er en australsk profesjonell fotballspiller som spiller for den engelske fotballklubben Blackpool. Han spiller forsvar, og er også en del av . Carney har spilt for flere andre klubber i sin karriere, blant annet Everton, Oldham Athletic, Sydney FC, Sheffield United, Norwich City og FC Twente.

Han ble tatt ut til Fotball-VM 2010 i Sør-Afrika.

Eksterne lenker 
 

Australske fotballspillere
Spillere i Fotball-VM 2010
Deltakere for Australia under Sommer-OL 2008
Fotballspillere under Sommer-OL 2008
Fotballspillere for FC Twente
Fotballspillere for Norwich City FC
Fotballspillere for Sheffield United FC
Fotballspillere for Hamilton Academical FC
Fotballspillere for Sydney FC
Fotballspillere for Everton FC
Fotballspillere for Oldham Athletic AFC
Personer fra Sydney
Fødsler i 1983
Tina Algrøy

Tina Charlotte Algrøy (født 25. oktober 1990) er en norsk fotballspiller som har spilt for Arna-Bjørnar i Toppserien siden 2007 og har landskamper på U-19- og U-23-nivå. Algrøy, som vokste opp i Eide på Sotra, spilte for Nest-Sotra til hun fylte 16 år.

Algrøy blir brukt mye som spiss, hennes favorittposisjon, på klubblaget, og har fart som et sterkt våpen, men har også vist avslutningsevner i starten av 2010-sesongen, med ni mål etter ti serierunder.

Algrøy deltok på det norske U-19-laget under EM-sluttspillet 2009. Hun fikk sin ungdomslandslagsdebut i siste kvalifiseringsrunde i Østerrike, hvor hun scoret tre av Norges 14 mål, og spilte også alle tre kampene i sluttspillet.

Hun debuterte for U-23-landslaget under en turnering på La Manga i februar 2010. Hun var også med i en utviklingsgruppe på tolv spillere i kvinnelandslagets satsing mot OL 2012.

Referanser

Eksterne lenker 
 

Fotballspillere for Arna-Bjørnar Fotball
Norske fotballspillere
Fotballspillere for Nest-Sotra
Radosav Petrović

Radosav Petrović (født 8. mars 1989) er en serbisk fotballspiller som spiller for den spanske klubben Real Zaragoza. Han er også en del av . 

Petrović har spilt for flere andre klubber i sin karriere, blant annet FK Radnički Obrenovac og FK Jedinstvo Ub fra Serbia. 

Han ble tatt ut til Fotball-VM 2010 i Sør-Afrika.

Referanser

Eksterne lenker 
 
 

Serbiske fotballspillere
Spillere i Fotball-VM 2010
Fotballspillere for FK Radnički Obrenovac
Fotballspillere for FK Partizan
Fotballspillere for Blackburn Rovers FC
Fotballspillere for Gençlerbirliği SK
Fotballspillere for FC Dynamo Kyiv
Fotballspillere for Sporting Lisboa
Fotballspillere for Rio Ave FC
Fotballspillere for UD Almería
Fotballspillere for Real Zaragoza
Langøysundet bru

Langøysundet bru er en bjelkebro på fylkesvei 5663 fra Taska til Langøyna i Askvoll kommune. Broen er 57 m lang og ble åpnet i desember 2003.

Langøysundet bru har bare ett kjørefelt, men den har møteplass før og etter brua.

Brua fikk sammen med fylkesveien Vakre vegers pris 2006.

Se også 
 Olssundet bru

 Liste over broer i Norge
 Liste over broer i Norge etter lengde

Referanser

Eksterne lenker 
 Bilde av brua set fra nord.
 Bilde av brua sett fra vest (brua til venstre).

Veibroer i Vestland
Bjelkebroer
Veier i Askvoll
2003 i Norge
Broer åpnet i 2003
Pham Van Dong

Pham Van Dong (født 1. mars 1906 i Đức Tân i Fransk Indokina, død 29. april 2000 i Hanoi) var en medarbeider av Hồ Chí Minh. Han var statsminister i Nord-Vietnam fra 1955 til 1976, og var statsminister i det forente Vietnam mellom 1976 til han pensjonerte seg fra politikken i 1987.

Liv og virke

Bakgrunn 
I 1925, i en alder av 18 år, begynte han sammen med medstudenter å iscenesette en sittned-aksjon for å sørge over den patriotiske forskeren Phan Chu Trinhs død. Omtrent på denne tiden utviklet han sin første politiske interesse for det kommunistiske partiet. I 1926 reiste han for første gang til Guangzhou sør i Kina for å delta på kurs drevet av Nguyen Ai Quốc (senere kjent som Ho Chi Minh) før han ble tatt opp som medlem av Vietnams revolusjonære ungdomsforening, forløperen til det vietnamesiske kommunistpartiet.

I 1929 jobbet han for den revolusjonære forening i Saigon. Samme år ble han arrestert, stilt for retten av den franske kolonimakten og dømt til ti års fengsel.

Første Indokinakrig 
Han sluttet seg også til det indonesiske kommunistpartiet i 1940 og deretter fortsatte han å delta på aktiviteter som ble ledet av Ho Chi Minh. 

Etter at Ho Chi Minh kom til makten under augustrevolusjonen i 1945, ble Pham Văn Dong utnevnt til finansminister i den nylig etablerte regjeringen i Den demokratiske republikken Vietnam. Fra 1954 satt han som utenriksminister i Vietnam.

Statsminister 
I 1955 ble han Nord-Vietnams statsminister. Generelt ble Pham Văn Dong i hjemlandet betraktet som en trofast kommunist og en stor nasjonalistisk leder, og en av de mest trofaste disipler til Ho Chi Minh. Han var en sentral skikkelse i Vietnams kamp for uavhengighet og enhet. Han vedvarte som statsminister for det forente Vietnam etter den nordvietnamesiske seier i 1975. 

Etter sin fratreden av aldersgrunner i 1987 oppfordret han flere ganger partiet og regjeringen til kamp om den grasserende korrupsjonen i landet. 

I løpet av sine siste år innenfor kommunistpartiet ble han svært syk og han mistet muligheten til å bruke hendene sine. Han klarte blant annet ikke å holde en penn  og trengte derfor noen til å skrive ned hans ord på papir for ham.

Referanser

Litteratur 
 Pham van Dong in einem Interview mit „Newsweek“: Für einen schnellen und gerechten Frieden. In: „Roter Morgen“, Zentralorgan der KPD/Marxisten-Leninisten, Nr. 23 vom 20. November 1972, 6. Jahrgang, S. 6.
 Pham Van Dong, Voice of Vietnam's Revolt, Dies at 94. By Fox Butterfield. In: „The New York Times“, 2. Mai 2000.

Eksterne lenker 
 
 

Personer fra Vietnamkrigen
Vietnamesiske statsministre
Vietnamesiske kommunister
Personer fra provinsen Quang Ngai
Børre Rognlien

Børre Rognlien (født 26. desember 1944 i Hurdal) er en norsk politiker (H) som de senere år har arbeidet som idrettsleder. Han ble valgt til president på Idrettstinget 8. mai 2011 til Norges idrettsforbund og olympiske og paralympiske komité og ga presidentvervet videre til Tom Tvedt under idrettstinget 7. juni 2015. I oktober 2014 meldte han at han ikke tar gjenvalg på idrettstinget i 2015. I perioden 2007-2011 var han andre visepresident i forbundet.

Rognlien er opprinnelig utdannet journalist. Han har blant annet arbeidet ved United Press International (UPI), Forsvarets pressetjeneste og har vært redaktør i Hamar Dagblad, informasjonsdirektør i UNI Forsikring og generalsekretær i Norges Statsautoriserte Revisorers Forening.

Rognlien har hatt en rekke stillinger og tillitsverv innen norsk idrett. Han har blant annet vært leder og generalsekretær i Oslo Idrettskrets, formann i Arbeidernes skøyteklubb, leder av organisasjonskomiteen for EM 1978 og VM 1979 på skøyter, president i Norges Skøyteforbund, leder for organisasjonskomiteen for Ishockey-VM 1999, og grenleder for hurtigløp på skøyter under Lillehammer-OL 1994.

Rognlien har vært aktiv i lokalpolitikken i Oslo siden 1960-tallet, og har hatt flere verv både i lokallag i Bydel Østensjø og i Oslo Høyre. Han var Oslo Høyres andre nestleder fra 1992 til 1994 og var medlem av Oslo bystyre 1979–1983. Han har også vært vararepresentant til Stortinget i tre perioder og møtte fast for regjeringsmedlemmene Lars Roar Langslet og Jan P. Syse fra 1981 til 1985.

I 2002 ble Rognlien tildelt gullmerket som er Norges Skøyteforbunds høyeste utmerkelse. I 2006 ble Rognlien tildelt Bislett-medaljen for sitt arbeide for å realisere et nytt Bislett. Samme året ble han også ny leder av Oslo Idrettskrets med representant fra Bøler Idrettsforening et verv han overtok etter Rolf Nyhus, Nordstrand Idrettsforening. Idrettskretsledervervet for Oslo hadde han til 2009 da Norvald Mo, Rommen Sportsklubb, overtok. I 2010 ble Rognlien tildelt St. Hallvard-medaljen for sin lange tjeneste for Oslo-idretten. I 2015 ble Rognlien utnevnt til æresmedlem i Norges Idrettsforbund.

Den 31. oktober 2017 presenterte han sin egen bok Jeg var i rommet, 50 år som tillitsvalgt som ble utgitt på Kolofon forlag. Boken har ISBN 9788230016084 og inneholder 380 sider.

Referanser

Kilder

Eksterne lenker 
 
 

Stortingsrepresentanter fra Høyre
Stortingsrepresentanter for Oslo
Stortingsrepresentanter 1981–1985
Høyre-politikere i Oslo
Norges idrettsforbund og olympiske og paralympiske komité
Presidenter i Norges Skøyteforbund
Personer fra Hurdal kommune
Artikler i skøytesportprosjektet
Kunståret 1495



Hendelser
Renessansen er i full sving på 1490-tallet, og Leonardo da Vinci maler i en realistisk, chiaroscurostil. Christopher Columbus' oppdagelser av den nye verden fanger den artistiske fantasien til både kunstnere og publikum.

Malerier
 Giovanni Donato da Montorfano maler Korsfestelsen
 Sandro Botticelli maler Bakvaskelsen

Fødsler
 Jan van Scorel - nederlandsk maler som blir kreditert å ha introdusert den italienske høyrenessansen i Nederland (død 1562)
 Paris Bordone, venetiansk maler (død 1570)
 Scipione Sacco – italiensk renessansemaler som arbeidet i Cesena (død 1558)
 1492/1495: Polidoro da Caravaggio - italiensk tidlig renessansemaler (død 1543)
 1490/1495: Lucas Horenbout - flamsk kunstner og miniatyrmaler ved kongelig hoff (død 1544)

Dødsfall

|-
| ca. 1495 || Carlo Crivelli || italiensk || renessansemaler innen den konservativeseingotiske dekorative sensibilitet ||align=center|ca. 59-65 ||align=center|ca. 1430-35 || 
|}
 Geertgen tot Sint Jans - tidlig nederlandsk maler fra de nordlige Nederlandene (født 1465)
 Cosimo Tura - italiensk tidlig-renessanse maler og en av grunnleggere av Ferraraskolen (født 1430)
 1495/1496: Pietro Vannini - italiensk kunstner og sølvsmed (født 1413/1414)
 1495/1496: Antonio Missaglia - italiensk kunstner, maler og smed (født 1416/1417)

Referanser 

en:1495 in art
Yellowstone-kalderaen

Yellowstone-kalderaen er en vulkanisk kaldera i Yellowstone National Park i den amerikanske delstaten Wyoming. Yellowstone-kalderaen kalles også for «Yellowstone Supervulcano», det vil si at den er en supervulkan.

Yellowstone har hatt tre utbrudd, for henholdsvis 2,1 millioner, 1,3 millioner og 640 000 år siden. Man vet ikke når eller om vulkanen vil få et nytt utbrudd.

Litteratur

Eksterne lenker 
 
 The Snake River Plain and the Yellowstone Hot Spot
 Yellowstone Volcano Observatory
 YVO FAQ relating to Supervolcano
 Supervolcano documentary fra BBC
  Interactive: When Yellowstone Explodes fra National Geographic
 The Yellowstone magmatic system from the mantle plume to the upper crust (46,000 km3 magma reservoar under kammeret)

Yellowstone nasjonalpark
Vulkaner i USA
Kalderaer
Wyomings geografi
Idahos geografi
Supervulkan
André Ayew

André Morgan Rami Ayew (født 17. desember 1989) er en ghanesisk fotballspiller som spiller for den qatarske klubben .

Han er også en del av . Ayew har spilt for flere andre klubber i sin karriere, blant annet AC Arles-Avignon og FC Lorient fra Frankrike. 

André er sønn av den tidligere toppspilleren Abédi Pelé og bror til Rahim Ayew og Jordan Ayew.

Den 8. august 2016 ble han kjøp av West Ham for 20,5 millioner pund. Han skrev under en treårs-kontrakt.

Landslaget 
Han ble tatt ut til Fotball-VM 2010 i Sør-Afrika.

Han ble tatt ut i s tropp til VM i fotball 2022 i Qatar.

Referanser

Eksterne lenker 
 

Ghanesiske fotballspillere
Spillere i Fotball-VM 2010
Spillere i Fotball-VM 2014
Spillere i Fotball-VM 2022
Spillere i Afrikamesterskapet 2008
Spillere i Afrikamesterskapet 2010
Spillere i Afrikamesterskapet 2012
Spillere i Afrikamesterskapet 2015
Spillere i Afrikamesterskapet 2017
Spillere i Afrikamesterskapet 2019
Spillere i Afrikamesterskapet 2021
Fotballspillere for Olympique de Marseille
Fotballspillere for FC Lorient
Fotballspillere for AC Arles-Avignon
Fotballspillere for Swansea City AFC
Fotballspillere for West Ham United FC
Fotballspillere for Fenerbahçe SK
Fotballspillere for Al Sadd SC
Personer fra Seclin
Fødsler i 1989
Manuel Neuer

Manuel Peter Neuer (født 27. mars 1986 i Gelsenkirchen) er en tysk fotballspiller som spiller for FC Bayern München og . Han var en viktig del av s lag som vant VM i fotball 2014, og ble også kåret til mesterskapets beste keeper(FIFA Golden Glove).

Klubbkarriere

Schalke 04 
Neuer underskrev en proffkontrakt med  i 2005 etter å ha spilt for klubbens yngre lag siden 1991.
Han fikk sin Bundesliga-debut i 2005 da han kom inn for en skadet Frank Rost. Den da 20-år gamle Neuer klarte samme sesong å kapre keeperplassen i  foran Frank Rost.

Den 20. april 2011 annonserte Neuer at han ikke kom til å forlenge sin kontrakt med  som gikk ut etter 2011-2012 sesongen.

Bayern München 
Den 1. juni 2011 bekreftet  og  at Neuer kom til å spille for Bayern neste sesong. Neuer skrev under en femårskontrakt som varte til juni 2016. Overgangssummen var på 22 millioner Euro, noe som gjorde Neuer til tidenes nest dyreste keeper, bak Gianluigi Buffon. Sesongen 2012/13 var han med på å vinne The Treble med Bayern München, noe han også var med på å vinne i sesongen 2019/20.

Den 2. mai 2014 forlenget han kontrakten sin med Bayern München til sommeren 2019.

Den 20. april 2016 forlenget han kontrakten sin med Bayern München til 30. juni 2021. Ved sesongstart 2017/18 ble Neuer ny lagkaptein etter at Philipp Lahm la opp.

Den 23. mai 2022 forlenget han kontrakten sin med Bayern München til 30. juni 2024.

Landslaget 
Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Meritter

Schalke 04 
 DFB-Pokal (1): 2010/11
 DFB-Ligapokal (1): 2005

Bayern München 
 Bundesliga (10): 2012/13, 2013/14, 2014/15, 2015/16, 2016/17, 2017/18, 2018/19, 2019/20, 2020/21, 2021/22
 DFB-Pokal (5): 2012/13, 2013/14, 2015/16, 2018/19, 2019/20
 DFL-Supercup (6): 2012, 2016, 2017, 2018, 2020, 2021
 UEFA Champions League (2):  2012/13, 2019/20
 UEFA Super Cup (2): 2013, 2020
 VM for klubblag (2): 2013, 2020

Tyskland 
 VM-Gull (1): 2014
 VM-Bronse (1): 2010

Individuelt 
 VM's beste keeper (FIFA Golden Glove) (1): 2014
 Årets fotballspiller i Tyskland (2): 2011, 2014
 IFFHS Verdens Beste Keeper(4): 2013, 2014, 2015, 2016
 FIFA FIFPro World XI(4): 2013, 2014, 2015, 2016
 UEFA Team of the Year(3): 2013, 2014, 2015

Referanser

Eksterne lenker 
 
 
 
 

Tyske fotballspillere
Spillere i Fotball-VM 2010
Spillere i Fotball-EM 2012
Spillere i Fotball-VM 2014
Spillere i Fotball-EM 2016
Spillere i Fotball-VM 2018
Spillere i Fotball-VM 2022
Spillere i Fotball-EM 2021
Fotballspillere for FC Schalke 04
Fotballspillere for FC Bayern München
Verdensmestere i fotball
Vinnere av Mesterligaen i fotball for menn
Personer fra Gelsenkirchen
Målvakter i fotball
Fødsler i 1986